**Ar bērza baltumu**

Ar Jāņu zāļu valodu

Es meža pļavu apbūru,

Nu skatos kā tā zied

Ar naktsvijoles baltumu.

Es mežā dziesmu ienesu

Un klausos kā tas skan

Ar bērza mūža baltumu,

Ar priedes dzedro lepnumu.

Sviež vakars zelta gredzenus,

Un atsviež arī man.

Tos tālāk mežam atdodu,

Lai tas pa Saules ceļu skan.

Lai skan kā tautas koris

Vai arī kluss kā mežezers,

Ar bērza mūža baltumu,

Ar priedes dzedro lepnumu.